Source: http://www.lb.hu/hu/node/11810
Timestamp: 2018-06-23 10:25:04
Document Index: 9645621

Matched Legal Cases: ['Bíróság ', 'Kúria ', 'Bíróság ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

A lett Legfelsőbb Bíróság irányításával és a Kúria közreműködésével elindult európai uniós igazságügyi projekt keretében kúriai delegáció tett tanulmányi látogatást a litván Legfelsőbb Bíróságon | K Ú R I A
A lett Legfelsőbb Bíróság irányításával és a Kúria közreműködésével elindult európai uniós igazságügyi projekt keretében kúriai delegáció tett tanulmányi látogatást a litván Legfelsőbb Bíróságon
Dátum: 2016. október 19-21.
Ország: Litvánia
Város: Vilnius
A lett Legfelsőbb Bíróság, a litván Legfelsőbb Bíróság, a spanyol Legfelsőbb Bíróság, a Kúria, az Antwerpeni Egyetem és a Ljubljanai Egyetem közös, európai uniós társfinanszírozású, a „Legfelsőbb bíróságok mint a bírósági rendszerek hatékonyságának garanciái az Európai Unióban” elnevezésű projektje keretében 2016. október 19-21. között kéttagú kúriai delegáció tett tanulmányi látogatást a litván Legfelsőbb Bíróságon.
A Kúria képviseletében dr. Vezekényi Ursula, a Kúria Polgári Kollégiumának tanácselnöke és dr. Forgács Anna, a Kúria Közigazgatási-Munkaügyi Kollégiumának jogi ügyintézője vett részt az eseményen.
A tanulmányi látogatás során a résztvevők a projekt keretében kidolgozott kérdőív témái közül a határozatok közzététele és az esetjogi adatbázisok, az ügyelosztás, valamint az egyetemi élet képviselőivel való együttműködés kérdéseit vitatták meg.
Budapest, 2016. november 11.
Legfelsőbb bíróságok mint a bírósági rendszerek hatékonyságának garanciái
A Kúria szervezetfejlesztési programja
A Kúria középtávú intézményi stratégiája